|  |
| --- |
| **Vagyongazdálkodási Iroda**  **Dr. Gróza Zsolt irodavezető** |

Iktatószám:

Napirendi pont: ........

**ELŐTERJESZTÉS**

**a** [**Művelődési, Kulturális és Szociális Bizottság**](http://www.erzsebetvaros.hu/onkormanyzat/onkormanyzat/bizottsagok-13/archivum-muvelodesi-kulturalis-es-szocialis-bizottsag-24) **2015. június 11-ei ülésére**

|  |  |
| --- | --- |
| **Tárgy:** | Döntés a Vizuális Művészetek Kollégiuma által kortárs, esztétikailag és tartalmában igényes köztéri munkák (szobor, szoborcsoport, térinstalláció) létrehozása céljából 2015. évben meghirdetett pályázaton történő részvételről |

**Készítette:**

Dr. Gróza Zsolt

Vagyongazdálkodási Iroda vezetője

**Törvényességi szempontból kifogást nem emelek:**

dr. Mészáros Zoltán

irodavezető

**Az előterjesztés nyilvános ülésen tárgyalható.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Képviselő-testület 261/2015. (IV. 22.) számú határozatával felhatalmazta a Művelődési, Kulturális és Szociális Bizottságot, hogy a *Vizuális Művészetek Kollégiuma által* ***kortárs, esztétikailag és tartalmában igényes köztéri munkák (szobor, szoborcsoport, térinstalláció) létrehozása*** céljából 2015. évben meghirdetett pályázaton Erzsébetváros Önkormányzata részvételére vonatkozó döntést meghozza és döntsön arról, hogy Erzsébetváros Önkormányzata mely köztéri munkák létrehozására nyújtson be pályázatot.

A Képviselő-testület a 156/2015. (III. 25.) számú határozatában Janikovszky Éva emlékére állítandó köztéri szobor felállításáról döntött, többek között ezért is merült fel a pályázaton történő esetleges részvétel. A jelzett szobor felállítása, mint választott téma azért került elvetésre, mert a testületi döntés értelmében létre kell hozni egy bizottságot, mely a művészeti koncepcióról is dönt, azonban a bizottság tagjairól még nem született döntés.

2015. április 16. napján megjelent pályázati kiírás szerint a**z önkormányzat kötelezően legalább 3 különböző művésztől származó köztéri munka (szobor, szoborcsoport, térinstalláció) terveivel pályázhat. A kollégium a benyújtott 3 alkotás közül választja ki a támogatásból megvalósítandó köztéri munkát.**

**Ennek megfelelően három különböző köztéri munka terveinek a kidolgozása kezdődött meg:**

* a Szövetség ’39 alkotócsoport MUKI PIX egy helyspecifikus tartalommal rendelkező aktív világító térburkolati rendszer, melynek témája Janikovszky Éva művei,
* egy régi, felújított telefonfülke elhelyezése az Örkény Színház előtt, melyben Örkény István Egyperces novellái hallgathatóak,
* **nyitott könyvszekrény elhelyezése.**

**Időközben a kiíró pontosította a pályázati feltételeket, mely szerint az** önkormányzat az általa választott egy témára kötelezően legalább 3 különböző művésztől származó köztéri munka (szobor, szoborcsoport, térinstalláció) terveivel pályázhat. E kiegészítés alapján a fent jelzett koncepció mentén nem volt lehetséges továbblépni, hiszen három különböző témára volt egy-egy javaslat.

A pontosított feltétel jelentősen megnehezíti a pályázaton való indulást, hiszen az a jellemző hogy egy-egy alkotónak az általa megálmodott téma alapján van egy köztéri munka koncepciója, melyet szeretne megvalósítani az önkormányzat támogatásával.

Egy önkormányzat által meghatározott témára találni és felkérni három különböző alkotót időigényes folyamat, főként azzal is számolva, hogy az alkotásokról maketteket is szükséges készíteni a pályázathoz. Az ehhez rendelkezésre álló idő nagyon rövid, mert a pályázat benyújtásának határideje 2015. június 15. napja.

Megvizsgálásra került, hogy született-e olyan Képviselő-testületi döntés, mely köztéri munkák készítésével kapcsolatba hozható. A Képviselő-testület egy Mese Park létrehozásáról döntött 2015. március 25. napi ülésén, ezért az új pályázati feltételek alapján Janikovszky Éva művei, mint választott téma mentén gondolkodva három köztéri munka koncepciója készült el, melyek a Meseparkhoz felhasználhatóak lehetnek:

1. MUKI – PIX helyspecifikus tartalommal rendelkező aktív világító térburkolati rendszer, mely hangot is ad,
2. MOMO – a beton robot,
3. KUCKÓ – egy több funkciós installáció, melyben olvasásra, előadások hallgatására alkalmas belső tér kerül kialakításra, az oldalfalain rajzolási és falmászási lehetőséggel.

Kérdéses, hogy az elkészült koncepciók mindegyike megfelel-e a pályázatban meghatározott feltételeknek, valamint a Képviselő-testület döntése alapján a Mese Parkban található eszközök kialakítására Réber László grafikus rajzai nyomán kerülne sor, melynek szerzői jogi hátterét nem tudjuk rendezni a pályázati határidőig.

Összegezve, a pályázat benyújtására rendelkezésre álló határidő rövidsége és a megváltozott feltételek miatt nem sikerült legalább három, a pályázat célkitűzésének megfelelő köztéri munkaterv beszerzése.

**Határozati javaslat**

**/2015. (VI.11.) sz. Művelődési, Kulturális és Szociális Bizottsági határozat**

**- Vizuális Művészetek Kollégiuma által meghirdetett pályázaton való indulásról -**

A [**Művelődési, Kulturális és Szociális Bizottság**](http://www.erzsebetvaros.hu/onkormanyzat/onkormanyzat/bizottsagok-13/archivum-muvelodesi-kulturalis-es-szocialis-bizottsag-24) **úgy dönt, hogy az önkormányzat nem kíván indulni a** *Vizuális Művészetek Kollégiuma által kortárs, esztétikailag és tartalmában igényes köztéri munkák (szobor, szoborcsoport, térinstalláció) létrehozása* céljából 2015. évben meghirdetett pályázaton.

**Felelős:** Vattamány Zsolt polgármester

**Határidő:** azonnal

**Budapest, 2015. június 3.**

Dr. Gróza Zsolt

irodavezető